als_Latn dik_Latn sag_Latn
10-vjetori i Facebook-ut
- Kategoria: Teknologji
- E mërkurë, 30 Nëntor
Ai solli një revolucion në komunikim e shërbime. Ndikimi i madh i Facebook u ndje sidomos gjate pranverës arabe. Protestat në Tunizi, Egjipt e Libi që u finalizuan me përmbysjen e këtyre regjimeve, u nxitën pikërisht nga këto media. Pranvera arabe, njihet ndryshe si revolucioni i rrjeteve sociale. Në prag të dhjetëvjetorit, u publikuan disa raporte ndër të cilat dhe ai i universitetit Priston sipas të cilave, brenda një dekade do të ketë një braktisje të këtij rrjeti social. Por në fakt, statistikat e Facebook tregojnë të kundërtën. Përdoruesit ditor përllogariten 757 milionë, një rritje me 22% në krahasim me vitin e kaluar. Personat më aktiv në këtë media janë të rinjtë e moshës 18-24 vjeç. Në SHBA përllogariten që 89% e të rinjve të kësaj moshe përdorin Facebook-un. Ndërkohë të ardhurat e deklaruar për gjithë vitin 2013 u përllogaritën në 1.5 miliardë dollarë. Sa i takon risive për të ardhmen, kreu i Facebook Zuckerberg, ka thënë se fokusi kryesor janë rritja e shërbimeve në celularët e mençur.
als_Latn als_Latn als_Latn als_Latn